stanford-oval/wikipedia huggingface dataset:
נייטרון מהיר
ראו גם

פצצת נייטרון
כוכב נייטרונים
נייטרון איטי
נילקנטה סומיאג'י

| --- | --- |
 לידה:  14 ביוני 1444 Tirur, הודו 
 פטירה:  1544 (בגיל 99 בערך)
 שם לידה:  नीलकण्ठ सोमयाजि 
 ענף מדעי:  אסטרונומיה, מתמטיקה
 מקום מגורים:  הודו
 מנחה לדוקטורט:  Damodara 
 תרומות עיקריות
 חקר טורים, הצעת מודל מערכת השמש.
 
נילקנטה סומיאג'י (הינדית: नीलकण्ठ सोमयाजि‏; 1444–1544)  היה מתמטיקאי ואסטרונום הודי אשר השתייך לאסכולת קראלה של המתמטיקה ההודית.
בין היתר, כתב את החיבור האסטרונומי Tantrasamgraha ב-1501. הוא גם כתב את ה-Aryabhatiya Bhasya שכוללת עבודה על הצגת טורים אינסופיים ובעיות באלגברה, בגאומטריה, ותוצאות רבות של חשבון אינפיניטסימלי. ספר נוסף, ה-Grahapareeksakrama, הוא מדריך לתצפיות אסטרונומיות בהתבסס על המכשור שהיה מוכר לבני זמנו.
בתחום האסטרונומיה הוא כתב ספר Tantrasangraha וחקר בו נוגה וכוכב חמה. חישובים שלו בהקשר למרכז שלהם היו המדויקים ביותר עד למאה ה-17.
בספר נוסף, Aryabhatiyabhasya, הוא פיתוח את המודל ההליוצנטרי חלקי של מערכת השמש. לפי מודל זה, כוכבי הלכת מסתובבים סביב השמש והשמש מסתובבת סביב כדור הארץ. מודל זה היה די מדויק לזמנו.
נייטרון איטי

נֵיטְרוֹן אִיטִּי או נֵיטְרוֹן תֶּרְמִי הוא נייטרון הנע במהירות הדומה למהירות התנועה התרמית של האטומים בחומר הסובב אותו. כאשר נייטרון נפלט מגרעין של אטום מתבקע הוא נע במהירות גבוהה המגיעה לכמה אחוזים ממהירות האור. מהירות זו מקבילה לטמפרטורה של מיליוני מעלות. בכל פעם שנייטרון מתנגש באטום הוא מאט ולאחר סדרה ארוכה של התנגשויות כאלה הוא מגיע לשיווי משקל תרמודינמי עם החומר הסובב אותו והופך לנייטרון תרמי. בכל התנגשות כזו יש סיכוי לנייטרון להיבלע באטום. אם ההסתברות הזו גבוהה מדי אז הסבירות גבוהה שהוא ייבלע לפני שיספיק להפוך לנייטרון תרמי.
לנייטרון איטי יש סיכוי גדול יותר לגרום לביקוע של אטום בקיע כמו אורניום. מרבית הכורים הגרעיניים מכילים לצורך זה חומרים שמטרתם להאט את הנייטרונים. התכונות הרצויות של חומר להאטת נייטרונים הן משקל אטומי נמוך הגורם לכך שכל התנגשות תאט את הנייטרון ככל האפשר וכן הסתברות נמוכה לבליעת הנייטרון על ידי האטום. החומרים הנפוצים המשמשים לכך הם מימן (בדרך כלל בצורה של מים), מימן כבד (בצורה של מים כבדים), פחמן (בצורת גרפיט) או בריליום. חומר שהיה לו שימוש היסטורי כמאט נייטרונים הוא הפרפין, שנעשה בו שימוש זה בניסוייו המפורסמים לגילוי הנייטרון של הפיזיקאי ג'יימס צ'דוויק.
ראו גם

נייטרון מהיר
| --- | --- |
בקרת זהויות :  NLI: 987007534022405171  GND: 4185134-1  LCCN: sh85134755  NDL: 00568144
נאו

רובוקאפ, 2016
נאו (Nao, מבוטא "now") הוא רובוט אנושי (אנ')), אוטונומי, מיתכנת, שנוצר על ידי חברת Aldebaran Robotics מצרפת.
זוהי פלטפורמה רובוטית, הניתנת לתכנות מלא. הרובוט הוא מחשב, המחובר למנועים וחיישנים, ומריץ הפצת לינוקס. הוא יכול לשמש למגוון רחב של יישומי מחקר ולמידה, ממחקר במדעי המחשב, דרך בינה מלאכותית, ועד לסיוע לקשישים ולילדים אוטיסטים. לגרסה המתקדמת של הרובוט ישנן 25 דרגות חופש (מפרקים) המדמים את רוב המפרקים העיקריים בגוף האדם. לרובוט יכולות קישוריות לאינטרנט באמצעות Wi-Fi או כבל רשת, המאפשרות להעביר תוצאות חישוב מורכבות לענן, לצרוך ולהעביר מידע לרשת, ולתקשר עם יישומים ורובוטים אחרים.
הרובוט קיים בשתי גרסאות: גרסה אקדמית וגרסת רובוקאפ.
תכן

| מאפיינים טכניים |
| --- | --- |
גובה: 58 ס"מ
משקל: 4.3 ק"ג
זמן פעילות: 90 דקות (שימוש פעיל)
דרגות חופש: 21 עד 25
מעבד: x86 AMD GEODE 500 MHz
מערכת הפעלה מותקנת: לינוקס
מערכות הפעלה תואמות: Windows,‏ MacOS,‏ לינוקס
תכנות בשפות:: C++‎,‏ C, פייתון, Urbi,‏ Net.‎
מצלמות: שתי מצלמות CMOS ברזולוציה 640 על 480 פיקסלים
תקשורת: אתרנט, Wi-Fi
תכן > חיישנים

לרובוט מספר חיישנים המאפשרים לו מגוון אינטראקציות, וכן קבלת חיווי מלא על סביבתו הקרובה, כגון איתור מכשולים בדרך, צילום תמונה, האזנה לרעשי הסביבה וכו'. להלן כמה מהחיישנים ברובוט:
חיישן מגע באזור הראש, בעל שלושה אזורי חישה, מולטי טאץ' ופלזמות.[דרושה הבהרה]
ארבעה מיקרופונים מסביב לראש המאפשרים איתור מקור קול במרחב.
משדר ומקלט תת-אדום (באזור עיניים) הפועל בתדר סטנדרטי של מוצרי צריכה רבים, כגון טלוויזיות ומכשירי DVD.
שתי מצלמות וידאו המצלמות ברזולוציה של 640 על 480 פיקסלים.
גלאי טווח על-קוליים (אולטרה-סאונד) הממוקמים באזור החזה. מספקים חיווי של עד תשעה עצמים במרחב.
גירוסקופ תלת-צירי.
מד תאוצה תלת-צירי.
חיישני מגע בעלי שלושה אזורי חישה בגב כל אחת מהידיים.
שמונה חיישני לחץ בכפות הרגליים (ארבעה בכל כף רגל).
באמפרים (מפסקים) בקדמת כל רגל.
תכן > מעבדי נתונים

לרובוט שני מעבדי נתונים המשמשים לפעולות שונות:
מעבד x86 AMD GEODE 500 MHz בראש הרובוט, המשמש לפעילויות "קוגניטיביות" כגון עיבוד נתונים, ראייה ממוחשבת, חיבור לרשת האינטרנט וכו'.
מעבד ARM9 הנמצא באזור החזה ומיועד לסנכרן בין כל המנועים והחיישנים לבין המעבד ה"קוגניטיבי" הנמצא בראש.
זוהי ארכיטקטורה דומה לזו הקיימת בגוף האדם, שבו יש פעולות אינסטינקטיביות המתבצעות ללא שליטה של המוח החושב.
תכן > התקני חומרה נוספים

כרטיס Wi-Fi לחיבור אלחוטי לרשת.
כניסת כבל רשת סטנדרטית (RJ45).
כניסת USB עבור דיסק און קי עם מערכת ההפעלה של הרובוט וכן שטח אחסון לקבצים.
תאורת LED בראש (בצבע כחול), בעיניים, בחזה וברגליים, בעלת ספקטרום צבעים מלא.
תכנות הרובוט

הרובוט ניתן לתכנות מלא במספר דרכים:
באמצעות תוכנת Choregraphe המגיעה עם הרובוט, באמצעות ממשק משתמש ויזואלי.
באמצעות שפות התכנות C, ‏C++‎ ופייתון.
באמצעות Net.‎ (אך לא בצורה אוטונומית,[דרושה הבהרה] שכן הרובוט אינו יכול להריץ קוד זה בצורה עצמאית).
באמצעות קוד ניתן לגשת לכל אחד מהחיישנים, למנועים השונים, לקבל חיווי על מצב המפרקים, על אחוז הסוללה וכו'.
גרסאות הרובוט

קיימות שתי גרסאות לרובוט:
גרסה אקדמית
גרסת רובוקאפ (RoboCup).
הגרסה האקדמית נחלקת למספר תת-גרסאות על פי מספר דרגות החופש שלהן:
H25 - רובוט אנושי עם 25 דרגות חופש.
H21 - רובוט אנושי עם 21 דרגות חופש (ללא יכולת אחיזה וסיבוב בכל יד).
T14 - גוף רובוט ללא רגליים.
T2 - גוף רובוט ללא רגלים וללא ידיים.
החל מ-15 באוגוסט 2007 משמש נאו כפלטפורמה הסטנדרטית של תחרות, תחרות הרובוטיקה הבינלאומית "רובוקאפ". לפניו היה זה הכלב הרובוטי אייבו של חברת סוני. גרסת הרובוקאפ דומה ברוב ההיבטים לגרסה האקדמית H21, אך נעדרת חיישני מגע (למשל, לאצבעות אין אפשרות אחיזה).
נאו בישראל

בישראל קיימים 17 רובוטים במוסדות מחקר ואקדמיה שונים. הם משמשים בין השאר למטרות הבאות:
קבוצת רובוקאפ באוניברסיטת בר-אילן - מחקר בעבודת צוות בין רובוטים לרובוטים, רובוטים לאנשים, מחקר בהליכה רובוטית, מידול קוגניציה אנושית ורובוטים לסביבה ביתית.
תצוגת רובוטיקה במדעטק במוזיאון הלאומי למדע.
לימוד רובוטיקה ומדעי המחשב.
מחקר פסיכולוגי-סוציולוגי על ילדים ורובוטיקה בהובלת המרכז האקדמי אריאל בשומרון.
מחקר על רובוטים כאמצעי סיוע לקשישים ביחד עם קופת חולים מכבי.
הערות שוליים

↑  Nao - a robot that sees, speaks, reacts to touch and surfs the web
↑  Nao robot replaces AIBO in RoboCup Standard Platform League, Engadget, Aug 16, 2007
תוכנת Choregraphe
נבחרת מקאו בכדורגל

נבחרת מקאו בכדורגל (בפורטוגזית: Selecção Macaense de Futebol) היא נבחרת הכדורגל הלאומית של האזור המנהלי המיוחד של מקאו. בטורנירים בינלאומיים מופיעה הנבחרת כ"נבחרת מקאו, סין".
הנבחרת ייצגה את מקאו במשחקים בינלאומיים עוד לפני 1999, מקאו עוד הייתה מושבה של פורטוגל. הנבחרת המשיכה לייצג את תושבי מקאו כאשר המושבה הועברה לידי סין והפכה ל"אזור מנהלי מיוחד". נבחרת מקאו נפרדת מנבחרת סין כחלק משיטת "מדינה אחת, שתי שיטות" המאפשר למחוז נפרד זה לשמור על מסגרות הספורט הייצוגיות שלו, כמו נבחרת הונג קונג.
הדירוג הנוכחי של נבחרת מקאו ברשימת הדירוג של פיפ"א, הוא המקום ה-193 בעולם, נכון ל-19 בספטמבר 2024; הניקוד הוא 871.52 – ירידה של 8 נקודות לעומת ניקוד קודם. דירוג השיא 156 נמדד לראשונה בספטמבר 1997, והדירוג הנמוך ביותר 204 נמדד לראשונה באוקטובר 2013.
כל גביעי העולם

1930 עד 1978 - לא נכנסה
1982 - לא העפילה
1986 - לא העפילה
1990 - לא נכנסה
1994 עד 2026 - לא העפילה
כל גביעי אסיה

1956 עד 1976 - לא נכנסה
1980 - לא העפילה
1984 - לא נכנסה
1988 - לא נכנסה
1992 עד 2004 - לא העפילה
2007 - לא נכנסה
2011 עד 2027 - לא העפילה
כל גביעי האתגר של ה-AFC בכדורגל

2006 - סיבוב ראשון
2008 עד 2014 - לא העפילה
כל גביעי פדרציית הכדורגל של מזרח אסיה

2003 - לא העפילה
2005 - לא נכנסה
2008 עד 2015 - לא העפילה
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
מצודת המוזיאונים של קליארי

| --- | --- |

 מידע כללי
 סוג:  מוזיאון 
 על שם:  Giovanni Lilliu 
 כתובת:  piazza Arsenale, 1, 09123 Cagliari CA 
 מיקום:  קליארי 
 מדינה:  איטליה 
 הקמה ובנייה
 תקופת הבנייה:  ?–1979
 תאריך פתיחה רשמי:  1993 
 קואורדינטות:  39°13′19″N 9°07′01″E﻿ / ﻿39.221944°N 9.116944°E﻿ / 39.221944; 9.116944
  (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמצודת המוזיאונים של קליארי(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמצודת המוזיאונים של קליארי
 
הקיר המשוחזר
מצודת המוזיאונים של קליארי (באיטלקית: Cittadella dei musei) נמצאת בשיפוע הצפוני של הגבעה מעל העיר קליארי שבסרדיניה. במרכזה כיכר, הקרויה על שם הארסנל - מחסן הנשק והתחמושת שנבנה על ידי שליטי העיר. ליד הכניסה למוזיאונים שוחזרה חומה לצורתה המקורית.
תולדות המקום

אזור המצודה היה בשימוש כבר בעת העתיקה. יש בו שני אזורים שבהם נמצאו שרידים מתקופות אלו. בימי שלטון הרפובליקה של פיזה היה אזור הממשל מחוץ למצודה וגשר קישר בינו לבין מרכזי השלטון. בימי שלטון בית אראגון מספרד הפך האתר למצודה מבוצרת. האדריכל שתכנן זאת בשנת 1522 היה רוקו קאפליני (Rocco Capellino) מקרמונה שבאיטליה.
במאה ה-18 מלך סרדיניה השתמש במצודה כמחסן נשק ותחמושת. באותה תקופה השער עוצב לפי הסגנון הנאו-קלאסי  על ידי קרל פילו בויל (Carl Pilo Boyl) שקיבל את ההשראה לכך מ"שער  העם" (Porta del Popolo) ברומא. משחדל מחסן החימוש לפעול הוא נותר בתור בסיס צבאי. בשנת 1943, בימי מלחמת העולם השנייה, הוא ניזוק מהפצצות בעלות הברית ומצבו התדרדר. בשנת 1965 החל תהליך שחזורו ועד שנת 1979 הוא הושב למראהו המקורי.
קריית המוזיאונים

המצודה הנוכחית היא כניסה למבנים אשר מצויים מסביב לכיכר הארסנל, הכוללים אוספים היסטוריים ואמני העיר מציגים בו את יצירותיהם. 
במצודה יש ארבע תצוגות קבועות:
המוזיאון הארכאולוגי הלאומי של קליארי - Museo Archeologico Nazionale di Cagliari
גלריה ליצירות אמנות - Pinacoteca Nazionale di Cagliari.
מוזיאון לדגמים העשויים מחימר של איברים אנטומיים זכריים ונקביים - Museo delle cere anatomiche Clemente Susini
מוזיאון לאמנות סיאמית - Museo civico d'arte siamese Stefano Cardu
משחק רוב משוקלל

משחק רוב משוקלל הוא מושג מתורת המשחקים המתאר משחק פשוט אשר בו קואליציה זוכה (ביחידה אחת) אם היא מהווה רוב (משקלה של הקואלציה גדול ממכסה נתונה כלשהי).
הגדרה פורמלית

משחק רוב משוקלל (weighted majority game) הוא משחק בצורה קואליציונית הנתון ע"י:
קבוצת שחקנים  \;N={1,2,...n}\;
מכסה (quata)  \;q\geq 0\;
משקולות  \;w_{1},w_{2},...,w_{n}\;. כאשר  \;w_{i}\; - משקולת של שחקן i מקיימת:  \;w_{i}\geq 0\;
כאשר השווי של קואליציה  \;S\; נתון ע"י:
כאשר  \;w(S)=\sum _{i\in S}w_{i}\;
ונהוג לסמן את המשחק באופן הבא:  \;[q;w_{1},w_{2},...,w_{n}]\; או בקיצור, כאשר ברור על איזה וקטור משקולות מדובר:  \;[q;w]\;
דוגמה

דוגמה טובה למשחק רוב משוקלל היא הבחירות לכנסת.
נניח שבכנסת ישראל- בה יושבים 120 חברי כנסת ובה על מנת להרכיב ממשלה יש צורך ברוב של יותר מ-61 חברים מתקבלות התוצאות הבאות:
מפלגה 1 זכתה ב-47 מנדטים.
מפלגה 2 זכתה ב-35 מנדטים.
מפלגה 3 זכתה ב-20 מנדטים.
מפלגה 4 זכתה ב-13 מנדטים.
מפלגה 5 זכתה ב-5 מנדטים.
אזי תתקבל מערכת המשקולות הבאה:
\;w_{1}=47\;
\;w_{2}=35\;
\;w_{3}=20\;
\;w_{4}=13\;
\;w_{5}=5\;
המשחק יכתב כך:  \;[61;47,35,20,13,5]\;
והפונקציה הקואליציונית תוגדר בצורה הבאה:
ניתן לשים לב שישנן מספר קואליציות שונות המסוגלות ליצור רוב משוקלל. כך למשל:  \;v(1,2)=v(1,3,5)=v(2,3,4)=1\; אבל  \;v(1,4)=v(2,3,5)=0\;
הצגה הומוגנית והצגה מנורמלת

משחק פשוט ומונוטוני נקבע על ידי אוסף הקואליציות המינימליות הזוכות בו, המסומן ע"י:  \;{\mathcal {W}}^{m}\;


הצגה  \;[q;w_{1},w_{2},...,w_{n}]\; של משחק פשוט  \;(N;v)\; נקראת הצגה הומוגנית אם  \;\textstyle \sum _{i\in S}w_{i}\; שווה, לכל קואליציה מינימלית זוכה  \;S\subseteq {\mathcal {W}}^{m}\;.


הצגה  \;[q;w_{1},w_{2},...,w_{n}]\; של משחק פשוט  \;(N,v)\; נקראת הצגה מנורמלת אם  \;w(N)=\textstyle \sum _{i=1}^{n}w_{i}=1\;.


משחק פשוט  \;(N;v)\; נקרא משחק הומוגני אם יש לו הצגה הומוגנית.




כך למשל ההצגה  \;[3;2,2,2]\; היא הצגה הומוגנית,  \;[{\tfrac {2}{3}};{\tfrac {1}{3}},{\tfrac {1}{3}},{\tfrac {1}{3}}]\; הצגה הומוגנית מנורמלת ו- \;[5;4,4,1]\; הצגה לא הומוגנית (וכולן הצגות של אותו משחק רוב משוקלל!). 
 לעומת זאת, למשחק  \;[5;2,2,2,1,1,1]\; אין הצגה הומוגנית כלל.
גרעינון של משחק רוב משוקלל סכום קבוע > סימונים

יהי  \;(N;v)\; משחק פשוט ו- \;y\in \mathbb {R} ^{n}\; וקטור כלשהו. נסמן:
 \;q(y)=\min _{S\in {\mathcal {W}}^{m}}y(S)\;.



 ע"פ סימון זה,  \;[q(w),w]\; היא הצגה של משחק הרוב המשוקלל  \;[q;w]\;.

  \;[q(w),w]\; הצגה הומוגנית אם ורק אם לכל  \;S\subseteq {\mathcal {W}}^{m}\; מתקיים  \;w(S)=q(w)\;
גרעינון של משחק רוב משוקלל סכום קבוע > גרעינון של משחק רוב משוקלל סכום קבוע

משפט: יהי  \;[q(w);w]\; משחק רוב משוקלל סכום קבוע, ויהי  \;[q(w);w]\; הגרעינון של המשחק, אזי  \;[q(w);w]\; היא הצגה מנורמלת של המשחק. 



הוכחת המשפט 

על מנת להוכיח את המשפט, להלן שתי טענות עזר:

 

טענת עזר 1: יהי  \;x\in \mathbb {R} _{+}^{n}\; וקטור המקיים  \;\textstyle \sum _{i=1}^{n}x_{i}=1\;. יהי  \;(N;v)\; משחק פשוט מונוטוני סכום קבוע.  \;[q(x);x]\; היא הצגה של  \;(N;v)\; אם ורק אם  \;q(x)>{\tfrac {1}{2}}\;.


הוכחת טענת עזר 1: 

בתחילה, נניח  \;[q(x);x]\; הצגה של  \;(N;v)\;. קואליציה מנצחת במשחק אם ורק אם סכום המשקולות של חבריה גדול או שווה ל- \;q(x)\;. נניח בשלילה  \;q(x)\leq {\tfrac {1}{2}}\;. כלומר, קיימת קואליציה מינימלית מנצחת  \;{\hat {S}}\; כך ש: 

 \;x(N\smallsetminus {\hat {S}})=x(N)-x({\hat {S}})=1-x({\hat {S}})=1-q(x)\geq {\tfrac {1}{2}}\geq q(x)\; 

כלומר, גם  \;N\smallsetminus {\hat {S}}\; מנצחת, בסתירה לכך שהמשחק סכום קבוע ( \;v({\hat {S}})+v(N\smallsetminus {\hat {S}})=2>1=v(N)\;).


כעת, נניח  \;q(x)>{\tfrac {1}{2}}\;. תהי קואליציה  \;S\;.


אם  \;S\; מנצחת אזי היא מכילה קואליציה זוכה מינימלית  \;{\tilde {S}}\; ולכן  \;x(S)\geq x({\tilde {S}})\geq q(x)\;.


אם  \;S\; מפסידה אזי  \;N\smallsetminus S\; מנצחת (שכן המשחק סכום קבוע) ומתקיים  \;x(N\smallsetminus S)\geq {\tfrac {1}{2}}\;. כלומר  \;x(S)=x(N)-x(N\smallsetminus S)=1-x(N\smallsetminus S)\leq 1-q(x)\leq {\tfrac {1}{2}}<q(x)\;


בסה"כ קיבלנו  \;v(S)=1\; (כלומר  \;S\; זוכה) אם ורק אם  \;x(S)\geq q(x)\;.


כלומר  \;[q(x);x]\; היא הצגה של  \;(N;v)\;

 

טענת עזר 2: יהי  \;(N;v)\; משחק פשוט מונוטוני סכום קבוע. ויהי  \;x^{*}={\mathcal {N}}(N;v)\; הגרעינון של המשחק. אזי לכל  \;x\in X(N;v)\; מתקיים  \;q(x^{*})\geq q(x)\;. (הערה:  \;X(N;v)\; היא קבוצת וקטורי התשלומים ב- \;(N;v)\;)


הוכחת טענת עזר 2:

יהי  \;x\in X(N;v)\; כלשהו.  \;x^{*}\; הוא הגרעינון ולכן  \;\theta _{1}(x^{*})\geq \theta _{1}(x)\; כלומר:
 
  \;\max _{S\subseteq N}e(S,x^{*})\leq \max _{S\subseteq N}e(S,x)\;. 

כמו כן מתקיים:
\;\max _{S\subseteq N}e(S,x){\underset {(1)}{=}}\max {\big \{}\max _{S\;win}e(S,x),\max _{S\;lose}e(S,x){\big \}}{\underset {(2)}{=}}\max _{S\;win}e(S,x)=\max _{S\;win}(1-x(S))=\max _{S\in {\mathcal {W}}^{m}}(1-x(S)){\underset {(3)}{=}}1-\min _{S\in {\mathcal {W}}^{m}}(1-x(S))=1-q(x)\;
כאשר שוויון (1) מתקיים, שכן  \;\max _{S\;win}e(S,x)=\max _{S\;win}(v(S)-x(S))\geq 0\; (כי למשל  \;N\; היא קואליציה זוכה עם עודף 0), 

השוויון (2) מתקיים שכן  \;\max _{S\;lose}e(S,x)\leq 0\; (עבור קואליציה מפסידה  \;v(S)=0\; ו-  \;x(S)\geq 0\;, מכיוון ש-  \;x\in X(N;v)\;). 

השוויון (3) מתקיים שכן  \;x_{i}\geq 0\; לכל השחקנים (  \;x\in X(N;v)\;) ולכן על מנת למקסם את  \;1-x(S)\; יש למזער את  \;x(S)\; על פני הקואליציות הזוכות המינימליות (וניתן למקסם עליהן בלבד, שכן המשחק מונוטוני).
לפיכך מתקיים: 

 \;q(x^{*})=1-\max _{S\subseteq N}e(S,x^{*})\geq \ 1-max_{S\subseteq N}e(S,x)=q(x)\;
הוכחת המשפט:

תהי  \;[{\hat {q}};{\hat {w}}]\; הצגה מנורמלת של  \;[q;w]\;. ע"פ טענת עזר 1 מתקיים  \;q({\hat {w}})>{\tfrac {1}{2}}\;. מטענת עזר 2, מתקיים  \;q(x^{*})\geq q({\hat {w}})\;, כלומר  \;q(x^{*})>{\tfrac {1}{2}}\;. 

מכיוון ש-  \;x^{*}(N)=v(N)=1\;, ע"פ טענת עזר 1 נקבל  \;[q(x^{*});x^{*}]\; היא הצגה מנורמלת של המשחק.
ראו גם

תורת המשחקים - מונחים
לקריאה נוספת

שמואל זמיר, מיכאל משלר, אילון סולן, תורת המשחקים, הוצאת הספרים ע"ש י"ל מאגנס, 2008.
האוניברסיטה הפתוחה- "תורת המשחקים" יחידה 4 ההוצאה לאור של האוניברסיטה הפתוחה 1981.
נהיגה

תנועת כלי רכב בכביש
הגה המכונית מאפשר לשלוט בכיוון התקדמות הרכב
נהיגה היא מכלול הפעולות לשליטה והפעלת כלי רכב. כיום, כאשר מדברים על נהיגה, הכוונה היא כמעט תמיד לנהיגה על רכב מנועי (מכונית, טרקטור וכו'). נהיגה ברכב מתבצעת בדרך כלל בדרכים ייעודיות הנקראות כבישים. על הנהג ברכב לציית לחוקי הכביש ובדרך כלל עליו להיות בעל רישיון נהיגה מתאים לסוג הרכב בו הוא נוהג.
אטימולוגיה

נהיגה היא הולכת רכב בדרך מסוימת, כפי שמנהג היא "הליכה" בדרך מסוימת.
כישורי נהיגה

נהיגה ברכב דורשת מיומנות בתפעול כלי הרכב הנהוג ויכולת לשלב בין ידיעת חוקי התנועה, הבנת התנועה בכביש ותפעול הרכב שנוצרת כתוצאה מניסיון בנהיגה. לאחרונה החלו לפתח מערכות ממוחשבות שיתנו תמיכה לנהג בזמן הנהיגה, למשל מערכת בקרת מהירות חכמה.
כישורי נהיגה > מיומנויות

מבחינה פיזית, על הנהג לשלוט בכיוון התקדמות הרכב ובמהירותו - יכולת להאט וגם לעצור אותו. על הנוהגים בכלי רכב מנועי לשלוט בתחומים הבאים:
הכוונת כיוון הרכב בעזרת מערכת ההיגוי של הרכב (הגה או כידון).
קביעת מהירות, האצה, האטה ועצירה של הרכב בעזרת דוושות הרכב.
תפעול תיבת ההילוכים למהלך המתאים למהירות נסיעת הרכב (ברכב שההילוכים מופעלים באופן ידני).
הפעלת מערכות שונות כגון: אורות נסיעה, אורות איתות, מגבי השמשות ועוד.
צפייה בכביש, בתנאי הדרך, בכלי רכב הנוסעים על הכביש וניווט תוך מתן תשומת לב למכשולים אחרים שניתן לאתר דרך השמשה הקדמית ודרך מראות המכונית.
כישורי נהיגה > כישורים נפשיים

נהיגה נכונה אינה רק ציות לחוקי הכביש כלשונם, אלא כוללת גם תרבות נהיגה נכונה, ריכוז מרבי, התחשבות בתנאי הסביבה, התאמה של סגנון הנהיגה אליהם והרגלי נהיגה נכונים.
הימנעות ממצבי חירום או התמודדות מוצלחת עימם תלויה בגורמים פיזיים ונפשיים:
קבלת החלטות נכונות.
שליטה בטכניקות בלימה ומהלכי התחמקות במצבים קיצוניים.
הבנת יחסי הגומלין בין כלי רכב ותהליכי מחשבה אצל נהגים אחרים בכביש.
תנוחת ישיבה נכונה והצבה של הידיים והרגליים במקומות הנכונים והמתאימים על ההגה והדוושות.
כישורי נהיגה > חוקי נהיגה

נהג כפוף לחוקי המקום שבו הוא נוהג.
כללי הכביש, רישיון נהיגה של הנהג ורישום הרכב, חוקים וענישה בגין נהיגה רשלנית, בדיקות בטיחות הרכב וביטוח חובה שונים בין מדינה למדינה. ברוב המדינות אסורה נהיגה בהשפעת אלכוהול או סמים.
כישורי נהיגה > נהיגה בשכרות

המוני תאונות נגרמות על ידי נהגים ששתו אלכוהול אך מאמינים שהם מסוגלים לנהוג בבטיחות. הוכח ששתייה פוגעת בכישורים הנחוצים לנהיגה בהם יכולת קוגניטיבית, יכולת שיפוט ויכולת לתמרן את הרכב באופן הנכון. נהגים ששותים ונסיעתם עוברת בשלום מפתחים ביטחון שהם בלתי מנוצחים וחוזרים לנהוג בשכרות. אולם הסטטיסטיקה מוכיחה כי הסבירות לתאונת דרכים קטלנית עולה פי 7 כשהנהג שתה. המשטרה נעזרת במכשיר "ינשוף" הבודק את מינון האלכוהול הנפלט בנשימה.
ראו גם

כיוון תנועה
הערות שוליים

↑   גרדיאן, משטרת יפן מתירה לתלמידי נהיגה להשתכר כדי לעמת אותם עם ביטחונם העצמי הכוזב, באתר הארץ, 29 באוגוסט 2023
| --- | --- |
בקרת זהויות :  NLI: 987007295718805171  BNE: XX559514  BnF: cb11999477k (data)  LCCN: sh85010133  NARA: 10639627 
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
משרוע ליילה

| --- | --- |

 מקום הקמה:  ביירות 
 מוקד פעילות:  ביירות, לבנון
 תקופת הפעילות:  מ-2008
 סוגה:  אינדי רוק
 אתר רשמי
 פרופיל ב-IMDb
 חברים
 חַ֫אמֶד סִ֫נּוֹ (סולן), האיג פאפאזיאן (כינור), קארל גרגס (תופים), איברהים בַּ֫דֶר (בס), פיראס אבו פַ֫חֶ'ר (גיטרות)
 חברים לשעבר
 אנדרה שדִ֫יד (גיטרות), אוּמַ֫יַה מַלַ֫אעֶבּ (קלידים)
 
מַשְׁר֫וּעְ לַ֫יְלַה (בערבית: مشروع ليلى, תעתיק מדויק: "משרוע לילא"; בעברית: הפרויקט של ליילה) היא להקת רוק אלטרנטיבי לבנונית.
תולדות הלהקה

הלהקה הוקמה בשנת 2008 באוניברסיטה האמריקנית בביירות, כאשר שלושה נגנים, הקלידנית אוּמַ֫יַה מַלַ֫אעֶבּ, נגן הכינור האיג פאפאזיאן, והגיטריסט אנדרה שדִ֫יד, חיפשו נגנים נוספים שינגנו איתם. הם התחברו עם עוד ארבעה מוזיקאים, וביחד הקימו את להקת "משרוע ליילה". הלהקה הופיעה בחג המוזיקה בביירות בשנת 2008.
הלהקה נודעת בשיריה הביקורתיים על החברה והפוליטיקה בלבנון בפרט ובעולם הערבי בכלל, בין היתר באשר לאפליה כלפי הומואים ולסביות (בעיקר כשחאמד סינו, סולן הלהקה, הוא הומוסקסואל מוצהר). הלהקה מנסה לשבור מוסכמות בעולם הערבי ולחולל שינוי בקרב האוכלוסייה על ידי שיריה, תוך שימת הדגש על האוכלוסייה הערבית הצעירה, המהווה את רוב מעריציה. ביקורתה החברתית, והעיסוק בשוויון בין נשים וגברים ובחופש מיני מעוררים התנגדות ממסדית כלפי הלהקה; ב-29 באפריל 2016 מנעה ממשלת ירדן הופעה של משרוע ליילה בקונצרט בעמאן. הרשויות הירדניות אף אסרו על חברי הלהקה להופיע בעתיד על אדמת הממלכה. כעבור יומיים, בעקבות לחץ ציבורי שאיים להוציא המוני אנשים לרחובות, חזרה בה הממשלה מן האיסור, והלהקה תוכל להופיע בעתיד בירדן.
הלהקה אכן נחשבת כפופולרית, בעיקר בקרב הצעירים בעולם הערבי, אך לא רק. ישנם מעריצים רבים ללהקה מחוץ לעולם הערבי, והלהקה מרבה להופיע מחוץ לעולם הערבי על מנת להגיע למעריצים אלה.
ללהקה ארבעה אלבומים: Mashrou' Leila משנת 2009, El Hal Romancy משנת 2011, Raasük משנת 2013 ו-Ibn El Leil משנת 2015.
ב-14 באפריל 2016 הוציאה הלהקה את הסרט הקצר הראשון שלה (אורכו כ-13 דקות), בהשראת השיר Aoede מהאלבום Ibn El Leil. הסרט מספר כמחאה על משבר הפליטים הסורים במזרח התיכון בכלל ובלבנון בפרט, על זוג המורכב מלבנונית ופליט סורי; הסורי עוזב את לבנון ומהגר באופן לא-חוקי לספרד. הסרט גם ממחיש את הפרידה בין השניים, את קשיי הסורי בבריחתו לספרד ואת הקשיים שחווה הלבנונית לאחר שהיא מבינה שלא תראה אותו עוד לעולם. בנוסף, הקטע אף מציג בעיות פוליטיות וחברתיות שונות בחברה הלבנונית, כגון משבר הזבל שהחל מקיץ 2015, שחיתות בממשלת לבנון, ואף מדגיש את ההבדל באיכות החיים בין אזרח לבנוני ממוצע לבין פליט סורי החי במדינה.
בשנת 2017 נאסרה הופעתה של משרוע ליילה בירדן. ההודעה יצאה על ידי משרד הפנים הירדני. השמרנים התנגדו לעמדות הליברליות של הלהקה ולעובדה שאחד מחברי הלהקה, חאמד סינו, הוא גיי.
חברי הלהקה

חַ֫אמֶד סִ֫נּוֹ (סולן)
האיג פאפאזיאן (כינור)
קארל גרגס (תופים)
איברהים בַּ֫דֶר (בס)
פיראס אבו פַ֫חֶ'ר (גיטרות)
חברי להקה קודמים אשר פרשו מהלהקה:
אנדרה שדִ֫יד (גיטרות)
אוּמַ֫יַה מַלַ֫אעֶבּ (קלידים)
דיסקוגרפיה

2009: Mashrou' Leila:
| מס' | שם | משך |
| --- | --- | --- |
| 1. | Fasateen  | 3:03 |
| 2. | Obwa  | 3:30 |
| 3. | Min el Taboor  | 3:28 |
| 4. | Al Hajiz  | 3:32 |
| 5. | Shim el Yasmine  | 5:10 |
| 6. | Im-Bim-Billilah  | 2:32 |
| 7. | Latlit  | 3:06 |
| 8. | Khaleeha Zikra  | 4:18 |
| 9. | Raksit Leila  | 8:43 |
| משך כולל: | משך כולל: | 38:09 |
2011: El Hal Romancy
| מס' | שם | משך |
| --- | --- | --- |
| 1. | El Moukadima  | 2:03 |
| 2. | Habibi  | 3:43 |
| 3. | Inni Mnih  | 3:23 |
| 4. | Imm El Jacket  | 3:00 |
| 5. | Wajih  | 3:30 |
| 6. | El Hal Romancy  | 3:45 |
| משך כולל: | משך כולל: | 19:33 |
2013: Raasük
| מס' | שם | משך |
| --- | --- | --- |
| 1. | Prologue  | 1:20 |
| 2. | Abdo  | 3:17 |
| 3. | Ala Babu  | 4:36 |
| 4. | Taxi  | 2:44 |
| 5. | Skandar Maalouf  | 4:01 |
| 6. | Lil Watan  | 3:36 |
| 7. | Bishuf  | 4:33 |
| 8. | Ma Tetrikini Heik  | 2:26 |
| 9. | Raasük  | 4:02 |
| 10. | Wa Nueid  | 5:05 |
| 11. | Bahr  | 3:27 |
| משך כולל: | משך כולל: | 39:12 |
2015: Ibn El Leil
| מס' | שם | משך |
| --- | --- | --- |
| 1. | Aoede  | 4:37 |
| 2. | 3 Minutes  | 4:20 |
| 3. | Djin  | 3:17 |
| 4. | Icarus  | 4:38 |
| 5. | Maghawir  | 5:31 |
| 6. | Kalam  | 4:06 |
| 7. | Tayf  | 4:28 |
| 8. | Falyakon  | 4:43 |
| 9. | Bint Elkhandaq  | 3:27 |
| 10. | Asnam  | 3:09 |
| 11. | Sadalsuud  | 1:55 |
| 12. | Ashabi  | 5:10 |
| 13. | Marrikh  | 4:25 |
| משך כולל: | משך כולל: | 53:46 |
ראו גם

יסמין חמדאן
הערות שוליים

↑  Nadine Mazloum, Mashrou' Leila banned from Amman concert, Step Feed, 2016-04-26
↑  Protests have reversed the ban on Mashrou’ Leila, Al Bawaba, April 29th, 2016
↑   Mashrou' Leila - AOEDE (Exclusive Music Video), סרטון  באתר יוטיוב
↑  Investigating the LGBT Narrative: We Interviewed 11 Jordanians on the Mashrou' Leila Ban, Al Bawaba (באנגלית)
| --- | --- |
בקרת זהויות :  GND: 1162774827  ISNI: 0000 0004 6975 7722  MusicBrainz: a31becdf-7b33-4409-9eb1-3f74bd72997c  VIAF: 20145066482966591356   WorldCat (עם VIAF): 20145066482966591356